През 1209 папа Инокентий III обявява Албигойския кръстоносен поход срещу катарите в Лангедок (Южна Франция) и техните покровители, в случая граф Реймон IV Тулузки – зет на Педро II. Кралят има и други интереси в Южна Франция и много васали. Затова първоначално спазва неутралитет по отношение на кръстоносците. През 1211 даже приема водача на кръстоносния поход Симон дьо Монфор и обещава да ожени сина си Хайме I за дъщерята на Монфор. Престолонаследникът на Арагон даже е изпратен като заложник при Монфор.